سلام عليكم ورحمة الله وبركاته. الحمد لله وكفى الحمدلله وكفى الحمدلله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين والملأ الاعلى الى يوم الدين
اللهم آمين شبابنا الجميل بناتنا الغاليين علينا ربنا يبارك فيكم ويحفظكم يا رب. تخيل لو تخيلي معي تخيل معي كده قصة بتتقال من زمان. تخيل ان المشهد قدام عينك الوقتي. واحد جه واحد مليونير قال له الارض دهي كلها بتاعتي. الارض دهي من اول ما الشمس تطلع اطلع
اجري جواها. اطلع اجري وكل متر هتقطعه هيبقى ملكك بس على شرط واحد. ان قبل ما الشمس تغيب تكون موجودة عند نقطة البداية تاني. صاحبنا تصدق حلم حياتي اخيرا يتحقق
مع طلعة اول شعاع من اشعة الشمس. طلع يجري يجري يجري بعد شوية نفسه هيتقطع. اجري كمل انت تضيع الفرصة بتاعة عمرك دي عمرك ما هتجيب فرصة تانية زي الفرصة دي اجري بدأ يصابر ويكمل شوية مش قادر يا اخي ده انت هتبقى باشا. ده انت هتسكن في قصر ده انت الناس كلها هتحترمك
ده انت هتطلع على وش الدنيا فضل يكمل خلاص هيموت. بعد كده مش قادر مش قادر ازاي؟ ده انت لازم ترجع لنقطة البداية تاني قبل ما الشمس تغيب انت لازم تموت نفسك عشان كل الارض دي هتروح عليك لو ما رجعتش لنقطة البداية تاني. طب اعمل ايه؟ يلا ارجع يلا تعال
يلا يلا فضل في مسابقة رهيبة بينه وبين الشمس. هيلحق نقطة البداية قبل ما الشمس تغيب ولا الشمس هتسبقه. وقبل ما تغيب بلحزات كان وصل لنقطة البداية تاني. واخيرا بقت كل الارض دي بتاعته وملكه. ولكن للاسف كان بزل مجهود فوق طاقته
وقع ميت في الارض اللي قاتل عشان تبقى بتاعته. جه صاحب الارض قال لهم احفروا له نص متر في مترين ادفنوه فيها هو ده اللي خرج به من الدنيا. هو ده اللي خرج به بعد جري الوحوش ده كله. يا اخرتها ايه! اخرتها ايه! لو كان الراجل ده وقف خمس دقايق
انا بجري ليه؟ وانا عايز ايه؟ وانا هعمل بكل ده ايه؟ لو الشاب اول ما خلص امتحاناته وجري على الساحل وقف فكر لو الشاب قبل ما يزهر في مكالمات فودافون
المجانية يكلم فلانة ولا فلانة وقف وفكر لو قبل ما يدخل الموقع ده لو قبل ما يمشي مع ده لو قبل ما يسمع ده كان وقف وفكر انا عايزك تخرج
برة دماغك وتفكر. اخرج برة دماغك وتعال نفكر مع بعض. تعال نفكر مع بعض بصوت عالي. تعالى انت عارف الوضع اللي انت فيه ايه. احنا في وضع خطير جدا يا جماعة
احنا في معركة رهيبة. عارف المعركة دي اي معركة في الدنيا لها ارض. ارض المعركة دي قلبي وقلبك. قلبك هو الارض بتاع المعركة دي. قلبك هو الارض بتاعة المعركة دي قلبي قلبي هو الارض بتاعة المعركة طب المعركة دي مع مين ؟ مع الشيطان. وكل معصية بتعمليها بتنكت نكتة سودا في قلبك. انت عارف
فدي معناها ايه؟ كل نقطة سودا معناها معسكر استيطاني شيطاني الشيطان احتله في قلبك. معناه جزء من قلبك الشيطان احتله. ولسه في حتت بيضا في قلبك الحتت البيضا دي الحتت الطاهرة النضيفة اللي لسة بفطرتها اللي الشيطان لسه ما احتلههاش. عشان تقدر تحرر الحتت اللي احتلت من قلبك. لازم الاول
تنطلق من الحتت اللي لسة سليمة. يبقى بداية علاقتك بربنا. لازم تستسمري الخير اللي لسة موجود جواك. لازم تبدأ من العبادة اللي انت لسه قلبك مفتوح لازم تبدأي من النقطة اللي انت فعلا تقدري توصلي لربنا منها. ايه اكتر عبادة لسة بتحبها ؟ ايه اكتر عبادة لسة قلبك منشرح لها؟ الصيام
القيام الذكر القرآن ايه اكتر داعية لسة قلبك مفتوح له؟ ايه اكتر حد بيتكلم في الدين لسة قلبك مستعد انه يسمع كلامه ويتأسر به. يبقى دي نقطة البداية بس خدوا بالكم يا جماعة. الشيطان عامل دوريات رهيبة جوة دمك وجوة دمك عشان القلب ما يتحررش. ان الشيطان ليجري من ابن ادم
مجرى الدم بيجري ما عندوش وقت يضيعه. قمة السرعة عشان يحتل مواقع اكتر واكتر في قلبك وقلبك كمان. طب وبعدين يا جماعة؟ وبعدين هتبقى المعركة ما بين جيش وجيش ينفع جيش يقاتل من غير دبابات مهما كان جيش قوي. لو ما فهوش سلاح طيران هيخسر. مهما كان جيش قوي لو ما فهوش سلاح مشاة هيخسر. مهما كان جيش قوي
لو ما فهوش سلاح طيران هيخسر. مهما كان جيش قوي فيه اسلحة صغيرة ولكن تأسيرها بالغ. الخنجر الصغير اللي بيبقى فيه رجل مع رجل الجندي وهو قاتل الخنجر ده ما لوش قيمة قدام الرشاشات. ولكن ساعة الالتحام بينه وبين الجندي بتاع الاعداء. الخنجر ده اللي بيخلص المعركة. ساعة الامتحان. ايه سلاح
الامتحان بتاعك ساعة ما هيلتحم المعركة بينك وبين الشيطان هتواجهيه بايه ؟ اخف سلاح وله اعزم اسر هو ذكر الله. لسة قلبك بيتأسر بزكر الله! ده اعزم سلاح ازكار الصباح والمساء. ما ينفعش انك انت تواجه الشيطان من غيرها ابدا
طيب الشيطان له الاسلحة بتاعته. اسلحته الساحل. شرم. كل دي اسلحة للشيطان. الكافيهات. القنوات. الموقع الاباحية. العري السفور التبرج محلات الخمور ما كل دي الاسلحة بتاعة الشيطان. اسلحتك ايه؟ هتوديه بايه؟ من ضمن اسلحتك الدروس حضور الدروس
الايمانية من ضمن اسلحتك سماع الشرايط الدينية على شبكة النت كل الدروس الدينية موجودة. موقع زي موقع الطريق الى الله ادخلي واسمعي زي ما انت عايزة الاسلحة بتاعتك ايه؟ كمل اسلحتك وكملوا جنودك. خدي بالك لان الشيطان عنده جنود والشيطان بيستخدمهم كويس جدا وبيحركهم زي قطع الشطرنج كويس
جدا عشان يقتلوك. عشان يسيطروا على قلبك ويدمروا لك قلبك. ويحتلوا قلبك كله. الشيطان الجنود بتوع المغنيين اللي بيعمله المواقع الفاسدة عشان يضيعوا الشباب. اللي بينشروا الالحاد والعلمانية بين الشباب. وما حدش عارف مين اللي وراهم
ومين اللي بيمولهم؟ التمويلات دي كلها. الشيطان الجنود بتوعه المغنيين. الشيطان الجنود بتوعه المتبرجات. الشيطان مكمل جنوده. انت كملت جنودك. انت كملت جنودك. طب يا ترى الجنود بتوعك مين؟ الجنود بتوعك الصحبة الصالحة. الجنود بتوعك الصحبة الصالحة. بس صاحبي ملتزمات فعلا ملتزمات بحق
حقيقي. صاحب ملتزمين اقوياء في دينهم عشان يشدوك وعشان يدافعوا عنك. وعشان يبقوا سند ومدد لك بازن الله سبحانه وتعالى. خدي بالك. ما فيش معركة من غير لازم تستحملي حتى تضع الحرب اوزارها. لحد ما تنتصر على ابليس. الالام بتاعة المعركة ديت مش بدنية بس نفسية. في اول اسبوع هتسيب
الشاب اللي بتحبيه هتحسي ان حياتك اسودت. في تاني اسبوع هتسيب البنت اللي انت بتحبها هتحس ان انت يعني زكرياتها كل ما تفتكر منظر عينيها ومنظر وتفتكر صوت كلامها تحس ان قلبك بيتقطع في تالت اسبوع هتبعدني
عنه هتحس ان الموضوع قل. تاني شهر تالت شهر رابع شهر لحد ما الموضوع يروح. هيروح الام نفسية. لما صاحبك هيتريق عليك عشان يرجعك لانه انك انت اتجهت لربنا الام نفسية لما هتلاقي نفسك صاحبك بينفخ السيجارة في وشك وبينفخ الدخان في وشك عشان يشوقك تاني انك انت تشرب
خدي بالك لما تستحملي الالام النفسية ان شاء الله هتعدي وهتنتصري. كل معركة لها خسائر يا حبيب قلبي. خسائر المعركة ديت اخسر اي حاجة الا انك انت تخسر ربنا. اخسري اي حاجة. قولي له انا مستعدة عشانك اخسر اي شيء الا ربنا. قل لها انا مستعد عشانك اخسر اي حد
ربنا انا مش مستعد اخسر ربنا. انا مش مستعد اخسر الجنة. انا مش مستعد اخسر الشر من ايد النبي عليه الصلاة والسلام. انا مش مستعد اخسر نعيم جوار اله في الفردوس الاعلى انا مش مستعد اخسر ده. يبقى اي خسائر الا انك تخسر اخرتك. الا انك تخسر مصيرك. الا انك تخسر ربنا. سبحانه وتعالى. اي معركة فيها
صوت امداد. عشان كده لو خطوط الامداد دي اتقطعت الجنود دول هيموتوا هيموتوا. هيتقتلوا ولو ما اتقتلوش هيموتوا. وخطوط الامداد بتاعتك صلتك بالقرآن. اتصالك بتلاوة كتاب الله سبحانه وتعالى. عشان كده النبي عليه الصلاة والسلام لما ورد القرآن بتاعه يعني اتأخر نتيجة الانشغال في الدعوة
قال اني طرأ علي حزبي من القرآن. طرأ يعني مستشفى الطوارئ. مستشفى الطوارئ اللي جنبنا ده هي طرأ علي حزب من القرآن. طوارئ. ليه طوارئ؟ لان الخطوط الامداد الامداد معناها موت محقق. هلاك يقيني
طيب قلبك ده الحصن اللي لو الشيطان عرف يقتحمه كل حاجة راحت. قلبك ده الحصن اللي والشيطان عرف يدخله كل حاجة انهارت. قلبك ده حصن الحصن ده له ابواب كتير. لو باب واحد من الحصن اتفتح كفيل ان الجنود الاعداء يدخلوا منها ويحتلوا الحصن كله. يبقى ما ينفعش ولا باب يتفتح
تخيلوا اعداء محاصرين حصن في بلد لو نجحوا انهم يفتحوا باب واحد خلاص دخلوا المدينة الموضوع خلص. يبقى مش لازم الحصون كلها تتفتح عشان قلبك احتلال كامل. يا ترى ابواب الحصون بتاعة قلبك ايه؟ باب ورد القرآن. باب ذكر الله. باب تكبيرة الاحرام والحفاز على الصلوات
باب السنن الرواتب. باب حضور الدروس وسماع الشرايط. باب الصحبة الصالحة. باب التوبة والاستغفار. كل دي ابواب. كل دي ابواب لو الشيطان لو ودوا لو تغفلون عن اسلحتكم وامتعتكم فيميلون عليكم ميلة واحدة. الشيطان يتمنى انك انت تنسي باب من ابواب
الشيطان يتمنى انك انت تغفل عن باب من الابواب. وساعتها هيخترقك من الباب ده وهيضمن لك قلبك. اوعى تفرط في حصن واحد من هزه الحصون. اوعى تتنازل عن حصن واحد من الحصون دي. لانك انت ممكن تخسر كل حاجة في المعركة ديت. لو انت ما حصنتش قلبك كويس. معركة يا جماعة
اوعوا توصلوا في المعركة ديت زي اللي وصلوا اصحاب السبت في سورة الاعراف. لما ربنا قال لهم كونوا قردة خاسئين. لما ربنا هو اللي عاقبهم الشيطان يعني ما عملش الشيطان سول لهم انما في النهاية العقوبة نزلت من الله سبحانه وتعالى. اصحاب السبت مشكلتهم ايه؟ مشكلتهم انهم تهاونوا. مشكلتهم انهم استسهلوا. ولما حبوا يرجعوا
كان خلاص ما حدش ينفع. كان خلاص ما عدوش قادرين. اوعي توصلي نفسك لمرحلة ان انت عايزة انك مستهينة بالمعصية. انك مستهين المعصية ولحزة ما ربنا سبحانه وتعالى هيقول لك ارجع او لحزة ما انت هتيجي تقول انا عايز ارجع هيكون خلاص. انت بعدت قوي. انت غمقت
اوي انت بعدت خالص انوي بصدقه الوقتي. افتح شباك في قلبك لكلام الله من الوقتي. افتح شباك في قلبك لكلام الله من الوقت. انوي بصدقكم الوقت انوي بصدق انت قبل ما بتلتزم كان الساعة اتنين بالليل والدنيا بتشتي. وعلبة السجاير خلصت تنزل من بيتك. وتلف على اقرب كشك سجاير
عشان تجيب علبة سجاير في الضلمة في المطر. طيب انت دي كانت همتك وانت بتعصي ربنا. طب الوقتي همتك وانت بتطيعي ربنا ايه؟ انت كنت وانت بتعصي ربنا كنت بتقفي قدام المراية عشرين نوع مكياج ساعتين كاملين. بتتمكيجي وتدفعي اموال طائلة للكوافيرات والسبغات عشان تمشي تفتني
دي كانت همتك في معصية ربنا. طب انت همتك في طاعة ربنا الوقتي قد ايه؟ انت قبل ما تلتزم كانت البنت اللي انت نفسك تلفت نظرها. كنت تعمل قدامها كل حاجة
حاجة تعمل لها قرد تقف على ايديك. تقعد ست شهور تتعرف على صاحب صاحبتها عشان يوصلك لها. تلعب دبل كيك قدامها وتنزل على رقبتك تتكسر تتجبس تلات شهور عشان تقول لها ان انت ودت النيل وفانكي وما حصلتش. وروش طحن اخر حاجة. انت كنت بتعمل اي حاجة عشان تلفت نظرها تقف
على باب الجامعة كل يوم وتمشي في الشارع بتاعها خمسين مرة بعد ما هي تروح بيتها. ازا كانت دي همتك في معصية ربنا. فين همتك في طاعة ربنا؟ ازا كنت عشان تجيب
كمان تزكرة هيروين ولا قرش حشيش كنت تروح في منطقة جبلية وعرة وينزل واحد بكشاف يبص لك وانت قاعد جوة العربية بتاعتك في منظر مرعب ممكن يدبحك. وياخد الفلوس اللي معك وياخد عربيتك وما حدش يعرف عنك حاجة. وتتعرض للمخاطرة وانت راجع داخل البلد تاني. مخاطرة تانية انك لو اتمسك معك المخدرات. وحوارات
كل ده عشان جرعة مخدرات عشان هتقضي منين النهاردة كان صاحبك بيموت وهو بيشرب مخدرات جنبك كنت تهرب. ما تنقزوش وتجري تشوف مكان تاني تشرب منه. الهمة اللي كانت في المعصية ديت فين هي في الطاعة
الهمة اللي كانت في البعد عن ربنا. كنت تقعد معها تقف معها ست ساعات في الجامعة. رجليك ما تتعبكش. وتروح البيت تتكلم معها ست ساعات تاني في التليفون. ما انت
مش قادر ليه تناجي ربنا ساعة في السجود؟ ما انتاش قادر ليه الساعة اتنين بالليل تقف بين ايدين ربنا وتقول يا رب وتتوسل اليه. يا جماعة دي همة العصاة في معصية ربنا. فين
انت في طاعة ربنا. فين همتك انت في طاعة ربنا؟ انوي بصدق. قل له انا راجع لك يا رب بصدق. قل له انا اي حاجة هعملها عشانك يا رب. قل له انا اي زنب
تب منه. مين هتوب منه عشانك يا رب. ما تخصرش. ما تخسريش في التوبة. ما فيش حاجة اسمها انا ما عدتش اكلم اولادي. ولد واحد. انا ما عدتش اكلم بنات الا بنت واحدة
انا ما عدتش اشرب تلات علب سجاير. سيجارتين تلاتة بس. ما تخنصريش ما تخنسرش. ما فيش الكلام ده مع ربنا. عايزين توبة نصوح. عايزين بداية قوية زي بداية الشلال الهادف اللي تشق المجرى للنهر عشان يجري فيه. عايزين في علاقتنا بربنا نبدأ صح. عايزين في علاقتنا بربنا ننطلق الى الله سبحانه وتعالى
يا اخوانا نرجع تاني للراجل اللي طلع يجري في الارض الطويلة العريضة وفي اخر اليوم مات جوة الارض اللي شقى عشان تبقى ملكه. وبعدين واخرتها ايه ؟ اخرة الجري اللي بنجريه ده كله ايه ؟ وبعدين
وبعدين هتتجوز وبعدين هتخلف وبعدين هتقتنع وبعدين هتموت. خليك تبقى اشهر لاعب في الدنيا. خليك بقيت اشهر مغنية في الدنيا خليك خليك تبقى اشهر فنان في الدنيا، وبعدين هتموت. خليك تبقى اشهر تاجر اعمال في راجل اعمال في الدنيا. خليك تبقي زوجة ابسط
اكبر ملياردير في الدنيا وبعدين هنموت. هنموت وكل حاجة هتروح يا جماعة. وكل ده هيبقى زكريات. هنقابل ربنا بايه؟ هنستعد للقاء ربنا دلوقتي ولا افتحي شباك في قلبك لربنا. افتح شباك في قلبك لنور الله
افتح بتاعك زي ما بتفتح الملينج بوكس بتاعك كل يومين تلاتة تشوف الرسايل اللي جاية لك. انت جاي لك رسايل كتير اوي من ربنا ما فتحتهاش لحد الوقتي. انت جاي لك
رسايل كتير اوي من ربنا مساء الحب ورسائل حنان. ورسايل حلم ورسايل نداء من الله لبي نداء الله. اقري الرسايل اللي ربنا بعتها لك. اقرا الرسايل اللي ربنا بعتها لك. الكلام اللي انت سمعته الوقت ده رسالة من ربنا سبحانه وتعالى. وربنا بيقول وما
معذبين حتى نبعث رسولا. ممكن يكون الكلام ده اخر رسالة لك من ربنا قبل ما تقابلي ربنا. قومي الوقتي اتوضي وصلي ركعتين توبة. قم الوقت اقفي بين ايديك قولي له تبت اليك يا رب راجعة لك. ومش هرجع للمعصية تاني. قم الوقتي زلزلي اعملي زلزال عشرة ريختر على كل معصية في حياتك
قولي له راجعة لك يا رب انسانة تانية. انسان مولود من جديد. يا اخوانا اخرتها ايه؟ اخرج برة دماغك وفكر. بص على المنزر من برة. شف فكر فكر مع نفسك بصوت عالي. فكر معنا بصوت عالي بنمد لنا ايديك. بنمد لك ايدينا. بنمد لك ايدينا. مد ايدك. عشان
توصل لحوض النبي عليه الصلاة والسلام مع بعض. عشان نرضي ربنا مع بعض. عشان ندخل من ابواب الفردوس الاعلى يا رب مع بعض. بازن الله. ربنا يبارك فيكم يا شباب. ربنا يحفزكم
ربنا يجوزكم احسن جوازات يا رب ان شاء الله. ربنا يوفقكم وينجحكم. ربنا يهدينا ويهديكم. ربنا يحقق لكم كل اماني في طاعته. ربنا يهدي شباب الامة كلهم وشباب مصر وبنات مصر. وشباب دبي وبنات الدوحة وشباب المغرب وبنات
وشباب فلسطين وبنات دمشق وشباب لبنان وبنات تونس ربنا يهدي شباب الامة كلهم ربنا يهدينا جميعا ويجمع بينا على طاعته. جزاكم الله خيرا. سبحانك اللهم وبحمدك اشهد ان لا اله الا انت استغفرك واتوب اليك